open-index/open-wikipedia-markdown huggingface dataset:
ზაქარია ხერხეულიძე

**ზაქარია სიმონის ძე ხერხეულიძე** (ხერხეულიდზევი; დ. 1797 — გ. 2 აპრილი, 1856, სიმფეროპოლი) — რუსეთის იმპერიის არმიის გენერალ-მაიორი (1841).

წარმომავლობით თავად ხერხეულიძეების რუსეთში დამკვიდრებული შტოდან. სამხედრო სამსახურში იყო 1817 წლის აგვისტოდან. 1823 წელს შტაბს-კაპიტნის ჩინით დაინიშნა ოდესაში ნოვოროსიის გენერალ-გუბერნატორის და ბესარაბიის მეფისნაცვლის, გენერალ-ლეიტენანტ მიხეილ ვორონცოვის ადიუტანტად. მონაწილეობდა რუსეთ-ოსმალეთის ომში (1828-1829). 1828 წლის ნოემბერში მიიღო პოლკოვნიკის წოდება და გადაიყვანეს ეგრეთა 1-ლ პოლკში. ომის დამთავრებიდან მალევე ზაქარია ხერხეულიძე გადავიდა სამოქალაქო სამსახურში. 1834 წელს მან მიიღო სახელმწიფო მრჩევლის ჩინი, ერთი წლის შემდეგ კი — ნამდვილი სახელმწიფო მრჩევლის ჩინი. 1833 წლის იანვრიდან 1850 წლის იანვრამდე მსახურობდა ქერჩ-იენიკალეს ქალაქითავად. მის მოღვაწეობას უკავშირდება ქერჩში არაერთი სამშენებლო და საზოგადოებრივი პროექტის განხორციელება. 1850 წლის იანვრიდან აპრილამდე იყო მინსკის სამხედრო და სამოქალაქო გუბერნატორი, 1850 იანვრიდან 1852 წლის ივნისამდე — სმოლენსკის სამხედრო და სამოქალაქო გუბერნატორი. ყირიმის ომის დროს იმყოფებოდა სამხრეთის არმიის მთავარსარდლის, გენერალ მ. დ. გორჩაკოვის განკარგულებაში, კურირებდა ჰოსპიტლებს. გარდაიცვალა ტიფით.

თავად ზაქარია ხერხეულიძეს სხვა დანარჩენ ჯილდოებთან ერთად მიღებული ჰქონდა ორდენები:
* წმინდა ვლადიმირის მეოთხე ხარისხის ორდენი (1828);
* წმინდა ანას მეორე ხარისხის ორდენი (1828);
* ოქროს დაშნა წარწერით „სიმამაცისთვის“ (1928 წლის 20 ნოემბერი);
* წმინდა ვლადიმირის მესამე ხარისხის ორდენი (1837);
* წმინდა სტანისლავის პირველი ხარისხის ორდენი (1840);
* წმინდა გიორგის მეოთხე ხარისხის ორდენი (ოფიცრის ჩინით ოცდახუთწლიანი შეუბღალავი სამსახურისთვის, 1847 წლის 26 ნოემბერი

## ლიტერატურა 
* *Волков С. В.* Генералитет Российской империи. Энциклопедический словарь генералов и адмиралов от Петра I до Николая II. Том II. Л—Я. М., 2009. — С. 667. — ISBN 978-5-9524-4167-5
* *Гогитидзе М.* Грузинский генералитет (1699—1921). — Киев, 2001. — С. 145. — ISBN 966-02-2254-8
* *Исмаилов Э. Э.* Золотое оружие с надписью «За храбрость». Списки кавалеров 1788—1913. М., 2007. — С. 184, 503. — ISBN 978-5-903743-05-2

კატეგორია:დაბადებული 1797
კატეგორია:გარდაცვლილი 2 აპრილი
კატეგორია:გარდაცვლილი 1856
კატეგორია:რუსეთის იმპერიის გენერალ-მაიორები
კატეგორია:წმინდა ვლადიმერის IV ხარისხის ორდენის კავალრები
კატეგორია:წმინდა ანას II ხარისხის ორდენის კავალრები
კატეგორია:წმინდა ვლადიმერის III ხარისხის ორდენის კავალრები
კატეგორია:წმინდა სტანისლავის I ხარისხის ორდენის კავალრები
კატეგორია:წმინდა გიორგის IV ხარისხის ორდენის კავალრები
კატეგორია:ოქროს იარაღი „მამაცობისთვის“-ის კავალრები
ზაქარია
გზა

right|300px
**გზა** — გასასვლელი, მიმართულება, ან გზა მიწის ორ ადგილას, რომელიც, როგორც წესი, არის უკვე ასფალტირებული ან სხვაგვარად განვითარებული, რათა შეეძლოს მგზავრს მოძრაობა რამდენიმე სატრანსპორტო საშუალებით, ეს შეიძლება იყოს ცხენი ან ავტომობილი. თანამედროვე მაგისტრალები და წრიული გზები საშუალებას იძლევა სწრაფად მივიდეთ ერთი ადგილიდან მეორემდე ისე, რომ ქალაქის ცენტრსაც გვერდი ავუაროთ, სადაც დიდი მოძრაობაა და საცხოვრებელ რაიონებსაც. თუმცა, ბევრს მიაჩნია, რომ ახალი გზების მშენებლობას ტრანსპორტის რაოდენობის ზრდა მოსდევს, ეს კი გარემოს ზედმეტ დაბინძურებს იწვევს, ამიტომ ადგილობრივი მცოხვრებლები ხშირად სერიოზულ პროტესტს გამოთქვამენ მათ რაიონში ახალი გზის მშენებლობის გამო. 

ავტოტრასა დიდი გზაა, რომელზეც ორივე მიმართულებითაა მოძრაობა. ჩქაროსნული გზატკეცილებისგან განსხვავებით, მასზე გზაჯვარედინებიც არის და შემოვლითი გზებიც. ქალაქის წრიული საავტომობილო გზა ქალაქის ცენტრისა და საცხოვრებელი რაიონებისათვის გერდის ავლის საშუალებას იძლევა. სოფლის მიდამოებში ვიწრო, მიხვეულ–მოხვეული გზებია, რომლებიც ხშირად უძველესი გზების მარშრუტებს მიჰყვება. 

## ავტომაგისტრალი 
ავტომაგისტრალი ჩქაროსნული გზატკეცილია, რომელსაც ორივე მხარეს რამდენიმე სამოძრაო ზოლი მიუყვება. ცენტრში კი — გამყოფი ზოლი. მას არც მკვეთრი მოსახვევი აქვს არც ციცაბო აღმართები, არც გზაჯვარედინები და არც შემოსასვლელი გზები. ავტომაგისტრალზე შეუჩერებლად შეიძლება დიდი მანძილის გავლა. ავტომაგისტრალის სისტემა ბევრ ქვეყანაში დიდი ქალაქებს აკავშირებს ერთმანეთთან. 

[thumb|რომაული გზა [პომპეიში]]

## გზების ისტორია 
პირველი მოკირწყლული გზები მესოპოტამიაში დღევანდელ ერაყში დაიგო დაახლოებით ძვ.წ. 2200 წელს. ორი ათასი წლის შემდეგ, რომაელებმა ქვის მოკირწყლული მტკიცე, სწორი გზების მშენებლობა დაიწყეს. ეს გზები ერთმანეთთან აერთებდა იმპერიის სხვადასხვა ნაწილებს და ჯარის ევროპასა და ჩრდილოეთ აფრიკაში სწრაფად გადაადგილების საშუალებას აძლევდა. XV და XVI საუკუნეებში სამხრეთამერიკელმა ინკებმა გზატკეცილებისა და ვიწრო გზების საოცარი ქსელი შექმნეს. 

1800–იანი წლების დასაწყისში ჯონ მაკ–ადამმა გზების მშენებლობის ახალი ხერხი გამოიგონა. მომავალი გზების ნიადაგს წრეტდნენ და ხრეშით ფარავდნენ. შემდეგ ზედაპირის გასამაგრებლად ასფალტის ან ბიტუმის დამატება დაიწყეს, რის შედეგადაც გზა მოსახერხებელი გახდა ავტომანქანების რეზინის საბურავებისათვის.

## ლიტერატურა 
* ოქსფორდის დიდი საბავშვო ენციკლოპედია, ქართული გამოცემა შევსებული და განახლებული 2011 წელს, გვ. 100, ISBN 978-99940-34-47-5

კატეგორია:გზა
სიმფონია № 40 (მოცარტი)

**სიმფონია № 40** სოლ მინორი KV 550 — ვოლფგანგ ამადეუს მოცარტის მიერ 1788 წელს ვენაში დაწერილი ერთ-ერთი ყველაზე ცნობილი სიმფონია. შედგება ოთხი ნაწილისაგან. იგი ბოლოს წინა სიმფონიაა მოცარტის შემოქმედებაში.

სავარაუდოა, რომ მოცარტმა სიმფონიაზე მუშაობა 1788 წლის 25 ივლისს დაასრულა, რადგან მან სწორედ ამ დღეს ჩაამატა იგი საკუთარი ნამუშევრების სიაში. დადასტურებულია, რომ ამ ნაწარმოების წარმოდგენა მოცარტისავე სიცოცხლეში შედგა.

მე-40 სიმფონია ხშირად მოიხსენიება, როგორც „დიდი სოლ-მინორ-სიმფონია“, ხოლო მოცარტის 25-ე სიმფონიას „მცირე სოლ-მინორ-სიმფონიას“ უწოდებენ.

ცენტრი|მინიატიურა|600პქ|სიმფონიის პირველი თემის დასაწყისი, ვიოლინო

## ლიტერატურა 
* Wolfgang Amadeus Mozart: Symphony G minor K 550. Ernst Eulenburg Ltd. No. 404, London / Main 1983, 66 გვერდი.

## რესურსები ინტერნეტში 
* სიმფონიის პირველი ნაწილის პარტიტურა და კრიტიკული მოხსენება
* სიმფონიის მეორე ნაწილის პარტიტურა
* KV 550-ის პარტიტურა, Indiana University School of Music

კატეგორია:ვოლფგანგ ამადეუს მოცარტის ნაწარმოებები
ფიგაროს ქორწინება

მინიატიურა|ფიგაროს ქორწინების პრემიერის აფიშა
**ფიგაროს ქორწინება** (; ) — ვოლფგანგ ამადეუს მოცარტის მიერ დაწერილი ოპერა (KV 492). იტალიურენოვანი ლიბრეტო ეკუთვნის ლორენცო და პონტეს. ლიბრეტო დაფუძნებულია 1778 წელს პიერ ბომარშეს მიერ დაწერილ კომედიურ პიესაზე „შეშლილი დღე ანუ ფიგაროს ქორწინება“. ფიგაროს ქორწინების პირველი წარმოდგენა გაიმართა 1786 წლის 1 მაისს ვენის ბურგთეატრში.

ფიგაროს ქორწინებას ეფუძნება რამდენიმე მხატვრული ფილმი; ასევე ოპერის აუდიო და ვიდეო ჩანაწერები სხვადასხვა დროს გამოცემულია CD და DVD დისკებზეც.

## რესურსები ინტერნეტში 
* ფიგაროს ქორწინების პარტიტურა და კრიტიკული მოხსენება
* [ფიგაროს ქორწინების ნოტები](http://imslp.org/wiki/Le_nozze_di_Figaro,_K.492_(Mozart,_Wolfgang_Amadeus)), International Music Score Library Project
* სიუჟეტი და ლიბრეტო, გერმანული თარგმანი და იტალიური ორიგინალი
* მნიშვნელოვანი ინსცენირებები
* ფიგაროს ქორწინების დისკოგრაფია 

კატეგორია:ვოლფგანგ ამადეუს მოცარტის ოპერები
ამაზონი (მრავალმნიშვნელოვანი)

**ამაზონი** შეიძლება აღნიშნავდეს:
* ამაზონი — მდინარე სამხრეთი ამერიკაში.
* Amazon.com — ერთ-ერთი ყველაზე პოპულარული ინტერნეტ მაღაზიათა ქსელი.

;იხილეთ აგრეთვე
* ამორძალები
უილიამ ჯილბერტ გრეისი

**უილიამ ჯილბერტ გრეისი** (დ. 18 ივლისი, 1848  — გ. 23 ოქტომბერი, 1915)  — ინგლისელი მოყვარული კრიკეტის მოთამაშე.  აღიარებულია ყველა დროის საუკეთესო მოთამაშედ. უბადლო სპორტსმენი და წარმოსადეგი გარეგნობის მქონე გრეისი ვიქტორიანული ინგლისის სიამაყე იყო. უილიამ გრეისს უდიდესი წვლილი მიუძღვის კრიკეტის, როგორც სპორტის სახეობის, მთელი მსოფლიოს მასშტაბით პოპულარიზაციაში. 

უილიამ ჯილბერტ გრეისმა და მისმა ორმა ძმამ კრიკეტის თამაში ადრეულ ბავშვობაში ისწავლეს. მათი პირველი მასწავლებელი დედა იყო. მისის გრეისი ჩინებული მწვრთნელი გამოდგა, რადგან შემდგომში სამივე ძმა მშობლიური საგრაფოს, გლოსტერშირის, კრიკეტის ძირითად გუნდში მიიღეს. 

გრეისი პირველ ადგილზე მუდამ კრიკეტს აყენებდა. პირად ცხოვრებას სპორტისთვის ხელი არ უნდა შეეშალა. 1893 წელს იგი დაოჯახდა და თაფლობის თვე ავსტრალიაში გაატარა, რადგან იქ ტურნირი იმართებოდა. 

გრეისი განათლებით ექიმი იყო, თუმცა მის ძირითად საქმინაობად მაინც კრიკეტი დარჩა. მან პირველი სერიოზული მატჩი 16 წლისამ ითამაშა და 60 წლამდე ამ სპორტისთვის თავი არ დაუნებებია. ამ ხნის განმავლობაში გრეისმა თამაშის ყველა ასპექტში ახალი სტანდარტები დაამკვიდრა. იგი შეუდარებელი მომგერიებელი იყო, თუმცა მიმწოდებლისა და მოედნის მოთამაშის როლშიც არანაკლებ კარგად გამოდიოდა. 

თავისი სპორტული კარიერის განმავლობაში გრეისმა 54 896 ქულა მოიპოვა (მათ შორის, 126-ჯერ  — ასეულები), აიღო 2 876 კარი და ხელით გააჩერა 877 ბურთი.  1871 წლის სეზონზე იგი თითო თამაშში საშუალოდ 78,25 ბურთს იგერიებდა, რაც ორჯერ აღემატებოდა ინგლისის მეორე საუკეთესო მოთამაშის შედეგს, ხოლო 1876 წლის სეზონში თავის გუნდს 344,177 და 318 ქულა მოუტანა პირველი ლიგის მატჩების ზედიზედ სამ ინინგში. გრეისი გლოსტერშირის საგრაფოს ნაკრების კაპიტანი  იყო და ქვეყნის ჩემპიონატში არაერთხელ მოიპოვა განმარჯვება საკუთარ გუნდთან ერთად. მან 13-ჯერ ითამაშა ინგლისის ნაკრების კაპიტნად ავსტრალიის წინააღმდეგ.

## რესურსები ინტერნეტში
* William Gilbert Grace
* William Gilbert Grace

კატეგორია:დაბადებული 18 ივლისი
კატეგორია:დაბადებული 1848
კატეგორია:გარდაცვლილი    23 ოქტომბერი
კატეგორია:გარდაცვლილი 1915
გოლფი

მინი|200პქ|გოლფის მოთამაშე
**გოლფი** — სპორტის ერთ-ერთი საერთაშორისო სახეობა. პროფესიული გოლფის დიდ ტურნირებს მთელი მსოფლიოს ტელემაყურებლები ადევნებენ თვალს.

თამაშის წესი იმაში მდგომარეობს, რომ საგანგებო ჯოხით — ყვანჭით ბურთი ფოსოში (ჩაღრმავებაში) მოთავსდეს. თამაში მწვანე გაზონზე მდებარეობს, რომელსაც გრინი ჰქვია. მოთამაშეს შეუძლია მაქსიმუმ 14 ყვანჭი გამოიყენოს. ყოველი ფოსოსათვის ყველაზე შესაფერის ყვანჭს ირჩევენ. გოლფს ან ორი კაცი თამაშობს, ან წყვილები. მოგებულია ის ადამიანი ან წყვილი, რომელიც ნაკლები დარტყმით ათავსებს ბურთს ფოსოში, ან მეტ ფოსოს დაიპყრობს (მატჩურ თამაშში).

გოლფის სტანდარტული მინდორი 18 ფოსოსგან შედგება. ეს 18 ფოსო თამაშის ერთ რაუნდს შეადგენს. ყოველ ფოსოზე შედეგები პარობით ითვლება. თითოეული ფოსოს მიმართულებით 35 დარტყმა სრულდება. ყველა ფოსოს მიმართულებით შესრულებული დარტყმის ჯამი მინდვრის საერთო პარს შეადგენს, სტანდარტული 18-ფოსოიანი მინდვრისთვის იგი, როგორც წესი, 70-72-ს უდრის.

გოლფის დიდი ტურნირები მეტწილად 4 დღე გრძელდება და დღეში თითო რაუნდი თამაშდება. ამ ტურნირებს მიეკუთვნება „დიდი ოთხეული“: აშშ-ის ღია ჩემპიონატი, დიდი ბრიტანეთის ღია ჩემპიონატი, აშშ-ის ოსტატთა ტორნირი და აშშ-ის გოლფის პროფესიონალ მოთამაშეთა ასოციოციის ტურნირი. თამაშის სეზონის განმავლობაში წამყვანი პროფესიონალი მოთამაშეები კომერციულ ტურნირებშიც მონაწილეობენ.

## საინტერესო ფაქტები 
* შოტლანდიაში გოლფს XV საუკუნიდან თამაშობენ. ქვეყნის პირველი გოლფ-კლუბი. „როიალ ენდ ეინშენტ“, 1754 წელს ჩამოყალიბდა ქალაქ სენტ-ენდრიუსში. 
* ორ წელიწადში ერთხელ ევროპასა და აშშ-ის წამყვან მოთამაშეებს შორის რეიდერის თასის შეჯიბრება ტარდება, რომელიც თანამედროვე პროფესიული გოლფის ყველაზე პრესტიჟული ტურნირია.
* ერთი ფოსოს მიმართულებით პარზე ერთით ნაკლებ დარტყმას ბერდი ჰქვია, ხოლო ორით ნაკლებ დარტყმას — იგლი. ერთი ფოსოს მიმართულებით პარზე ერთით მეტ დარტყმას ბოგი ეწოდება, ხოლო ორით მეტ დარტყმას — ორმაგი ბოგი და ასე შემდეგ.

## რესურსები ინტერნეტში 
*The R&A, St Andrews 
*USGA: United States Golf Association
*Golf Australia, national governing body of Australia
*International Golf Federation (IGF)

კატეგორია:გოლფი
მეფისტოფელი

[მინი|მეფისტოფელი [ვიტენბერგის თავზე. ეჟენ დელაკრუას ლითოგრაფია]] 
**მეფისტოფელი** () — ძველი გერმანული ლეგენდის მიხედვით: ბოროტი სული, დემონი (გამოყვანილია გოეთეს „ფაუსტსა“ და ბევრ სხვა ნაწარმოებში; ცნობილია აგრეთვე როგორც ***მეფისტო***) — პერსონაჟი, რომელიც განასახიერებს ბოროტების პრინციპს. პირველად გვხვდება ხალხურ წიგნში დოქტორ ფაუსტუსის შესახებ (1587); მეფისტოფელი ზოგან ეშმაკად გვევლინება, ზოგან – ეშმაკის ხელქვეით ბოროტ სულად. მეფისტოფელს მსოფლიო პოპულარობა მოუპოვა და მარადიულ ზოგად ტიპად აქცია გოეთეს ფაუსტმა.

სახელი მეფისტოფელი შესაძლოა ბერძნული, ან ძველი ებრაული წარმოშობისაა. ბიბლიაში არ ფიგურირებს. შესაძლოა პირველად გაჩნდა რენესანსის ეპოქაში. ამ დროიდან მოყოლებული მეფისტოფელი გამოიყენება როგორც სატანის ან ეშმაკის ალტერნატიული სახელი.

გარეგნულად მეფისტოფელს მკვეთრად გამოყოფილი იერი აქვს, რის გამოც არსებობს გამონათქვამი: „მეფისტოფელური გარეგნობა“, „მეფისტოფელური პროფილი“ და ა.შ. დამახასიათებელია მკვეთრი კონტური, წაწვეტილი ცხვირი, ღაწვი და სხვა.

ნემატოდების სახეობამ — *Halicephalobus mephisto* სახელწოდება მეფისტოფელიდან გამომდინარე მიიღო.

## იხილეთ აგრეთვე
* იოჰან ფაუსტი 

## რესურსები ინტერნეტში
* მეფისტოფელი – ენციკლოპედია ბრიტანიკა  

## სქოლიო
კატეგორია:გერმანული ფოლკლორი 
კატეგორია:ფაუსტი 
კატეგორია:ტრიქსტერი
სელი

**სელი**  (Linum) — ერთ ან მრავალწლოვანი მცენარე სელისებრთა ოჯახისა. აერთიანებს 200-მდე სახეობას. ყველაზე მეტად გავრცელებულია ჩვეულებრივი ანუ კულტურული სელი (Linum usitatissimum), რომელიც იყოფა 5 ჯგუფად: სართავი, შუალურა ზეთოვანი, მსხვილმარცვალა, გართხმული. უმთავრესად კულტივირებულია სართავი და ზეთოვანი სელი.

*სართავი სელი* ერთწლოვანია, აქვს ცილინდრული ღერო, რომლის სიმაღლე 70-125 სმ აღწევს, ლანცეტისებრი ფოთოლი, ყვავილედი მტევანი. ნაყოფი კოლოფია, თესლი — ბრტყელი, კვერცხისებრი, ყავისფერი (ზოგჯერ ყვითელი). ბოჭკოსაგან (ღეროში 20-25%-ია) ამზადებენ ნართს, ქსოვილს. ჩენჩოს იყენებენ საწვავად. ძველად სართავი სელი ფართოდ იყო გავრცელებული საქართველოში (კოლხეთი). ამჟამად აღარ მოჰყავთ.

*ზეთოვანი სელი* ერთწლოვანია, დატოტვილღეროიანი. მისი თესლისაგან (35-52% ზეთს შეიცავს) ამზადებენ ლაქს, ოლიფას, საღებავს, ლინოლეუმს და სხვა. იყენებენ აგრეთვე საჭმელად და მედიცინაში. ჩენჩო კონცენტრირებული საკვებია.

## გალერეა

ფაილი:სელი ველური Linum bienne Wildlein.JPG|სელი ველური Linum bienne Wildlein
ფაილი:სელი კავკასიური Linum hypericifolium Kaukasuslein.jpg|სელი კავკასიური Linum hypericifolium Kaukasuslein

## ლიტერატურა
**ჯაფარიძე ა.,* მემცენარეობა, თბ., 1975;

კატეგორია:სელისებრნი
კატეგორია:სართავი კულტურები
სელისებრნი

**სელისებრნი** () — ორლებნიან მცენარეთა ოჯახი. ბალახები, ნახევრად ბუჩქები და ბუჩქებია. მათი მარტივი თანაფოთლებიანი (იშვიათად უთანაფოთლო) ფოთლები მორიგეობითაა განლაგებული. 

ყვავილი აქტინომორფულია, ხუთწევრიანი (იშვიათად ოთხწევრიანი). ოჯახი აერთიანებს 6 გვარის 250-მდე სახეობას (უმეტესობა სელის გვარს განეკუთვნება).  

საქართველოში გავრცელებულია მხოლოდ 1 გვარი — სელი.
## ლიტერატურა
ქვეყნების სია მშპ-ის (ნომინალი) მიხედვით

ეს სტატია შეიცავს **ქვეყნების სიებს, მათი მთლიანი შიდა პროდუქტის (მშპ) მიხედვით**, სადაც მშპ დოლარებში გამოითვლება  საბაზრო ან მთავრობის ოფიციალური ვალუტის გაცვლითი კურსით.
არსებობს სამი სია მსოფლიოს ქვეყნებისა, პირველი სია შეიცავს 2010 წლის მონაცემებს საერთაშორისო სავალუტო ფონდის წევრი ქვეყნებისთვის. მეორე სია მსოფლიო ბანკის 2010 წლის მონაცემებს, მესამე კი — 2000 - 2010 წლების ცსს-ის ცნობარის მონაცემებია.

## სიები 
|

|

|- valign="top"
| colspan=3 |
|}

## იხილეთ აგრეთვე
* მთლიანი შიდა პროდუქტი
* ქვეყნების სია მშპ-ის (მუპ) მიხედვით
* ქვეყნების სია ერთ სულ მოსახლეზე მშპ-ის (მუპ) მიხედვით
* ქვეყნების სია ერთ სულ მოსახლეზე მშპ-ის (ნომინალი) მიხედვით
* ქვეყნების სია ადამიანის განვითარების ინდექსის მიხედვით
* მსყიდველობითი უნარის პარიტეტი

## Notes
:1.&nbsp; The GDP figure for some countries is an IMF estimate.
:2.&nbsp; Figures exclude ტაივანი, and special administrative regions of Hong Kong and Macau.
:4.&nbsp; Data include the French overseas departments of French Guiana, Guadeloupe, Martinique, and Réunion.
:5.&nbsp; Excludes Kosovo.
:6.&nbsp; Hyperinflation and the plunging value of the Zimbabwean dollar makes Zimbabwe's nominal GDP a highly inaccurate statistic.
:7.&nbsp; Excludes data for Transnistria.
:8.&nbsp; Includes Former Spanish Sahara.
:9.&nbsp; Data are for the area controlled by the Government of the Republic of Cyprus.
:10.&nbsp; Covers mainland Tanzania only.
:11.&nbsp; Excludes Abkhazia and South Ossetia.

## References
## რესურსები ინტერნეტში 
* History charts of GDP in current US$ by Google, World Bank data.

კატეგორია:დემოგრაფია
კატეგორია:ეკონომიკა
კატეგორია:საზოგადოებრივი გეოგრაფია
კურმაიორი

**კურმაიორი** (, ) — კომუნა და ქალაქი ჩრდილოეთ იტალიაში, ვალე-დ-აოსტას ავტონომიურ რეგიონში. მდებარეობს ზღვის დონიდან 1224 მ სიმაღლეზე, ალპების უმაღლესი მწვერვალის — მონბლანის ძირში. კურმაიორი მონბლანს ყოფს მეზობლად (საფრანგეთში) მდებარე შამონის კომუნისაგან. იტალიის დედაქალაქ რომიდან დაშორებულია 620 კილომეტრით, ხოლო ადმინისტრაციული ცენტრიდან აოსტიდან — 28 კილომეტრით.

კურმაიორი ცნობილია XVIII საუკუნიდან. სხვადასხვა ევროპული ქვეყნებიდან აქ ჩამოდიოდნენ არისტოკრატები რათა ემკურნალად თერმული წყლებით. თვალწარმტაცი ლანდშაფტები და სასარგებლო მთის ჰაერი ქალაქს მიმზიდველს ხდის მთელი წლის განმავლობაში. ქალაქის ტერიტორიაზეა ევროპაში ყველაზე მაღლა მდებარე ბოტანიკური ბაღი (მდებარეობს ზღვის დონიდან 2173 მ სიმაღლეზე). ზაფხულის თვეებში ქალაქი ტურისტების პოპულარული ადგილია. ტურიზმი. განვითარებულია ალპინიზმი, სამთო სათხილამურო სპორტი.

ავტოსტრადით დაკავშირებულია ტურინთან და მილანთან.

## რესურსები ინტერნეტში 
* ქალაქის ოფიციალური საიტი  

კატეგორია:იტალიის ქალაქები
ფრანკო-პროვანსული ენა

**ფრანკო-პროვანსული ენა** (  **არპიტანული ენა** ან **რომანდიული**) — რომანული ენა, რომელიც გავრცელებულია დასავლეთ შვეიცარიაში, საფრანგეთის სამხრეთ-აღმოსავლეთ და იტალიის ჩრდილოეთ-დასავლეთ ნაწილებში. იმყოფება გადაგვარების ზღვარზე, რამეთუ XX  საუკუნის მეორე ნახევრიდან მასზე მოლაპარაკე საზოგადოება გადავიდა სტანდარტულ ფრანგულ ენაზე. დღეისათვის ფრანკო-პროვანსული დინამიკის ყველაზე დიდი რაოდენობა თავმოყრილია იტალიის ავტონომიურ რეგიონში — ვალე-დ-აოსტაში. ამ ენაზე საუბრობენ აგრეთვე ალპური ხეობების დასახლებულ ადგილებში, ტურინის პროვინციაში, ფოჯას ორ იზოლირებულ ქალაქში, და შვეიცარიის რომანდიაში. 

ფრანკო-პროვანსული ენა წარმოადგენს გალურ-რომანულ ენას და კლასიფიცირდება როგორც საფრანგეთის რეგიონული ენა, თუმცა მასზე მოლაპარაკეთა რაოდენობა აქ უმნიშვნელოა. ორგანიზაციები ამ ენის შენარჩუნებას ცდილობენ სხვადასხვა კულტურული ღონისძიებების, განათლების, სამეცნიერო გამოკვლევებისა და პუბლიკაციების ხარჯზე.

კატეგორია:რომანული ენები 
კატეგორია:საფრანგეთის ენები 
კატეგორია:შვეიცარიის ენები 
კატეგორია:იტალიის ენები
ალტა-ვერაპასის დეპარტამენტი

მინი|მარცხნივ|250პქ|მდინარე კააბონი
**ალტა-ვერაპასი** — დეპარტამენტი გვატემალაში, ქვეყნის ჩრდილო-ცენტრალურ ნაწილში. დედაქალაქია კობანი. ჩრდილოეთით ესაზღვრება ელ-პეტენის, აღმოსავლეთით — ისაბალის, სამხრეთით — საკაპის, ელ-პროგრესოსა და ბახა-ვერაპასის, დასავლეთით კი ელ-კიჩეს დეპარტამენტები. 

დეპარტამენტის მნიშვნელოვანი ქალაქებია: ჩესეკი, სან-პედრო-კარჩა და სან-კრისტობალ-ვერაპასი.

## ისტორია
კოლუმბამდელ ეპოქაში, ეს ტერიტორია მაიას ცივილიზაციას მიეკუთვნებოდა. როდესაც 1520-იან წლებში მოსულმა ესპანელიმა კონკისტადორებმა გვატემალის ცენტრალური და სამხრეთი მაღლობები დაიპყრეს, მაგრამ ამ რეგიონიდან ადგილობრივთა მძვინვარე წინააღმდეგობის შედეგად უკუიქცნენ. ესპანელმა მისიონერებმა ადგილობრივებს სთხოვეს მათთვის უფლება მიეცათ ეს მიწა მშვიდობით მოექციათ ქრისტიანობაზე, რაც მათ წარმატებით განახორციელეს კიდეც და ამ არეალს „ვერაპასი“ უწოდეს, რაც „ნამდვილ მშვიდობას“ ნიშნავს, რადგან ეს მიწა ქრისტიანობასა და ესპანეთის მეფის კონტროლქვეშ უომრად მოექცა. XIX საუკუნეში ეს არეალი ყავის მწარმოებელ მნიშვნელოვან რეგიონად იქცა. 

მექსიკის ნარკო-ომის შედეგად, 2010 წლის დეკემბერში ლოს-სეტასის ნარკო-კარტელის წევრებმა დეპარტამენტის უდიდესი ნაწილი და მრავალი ქალაქი დაიკავეს. 19 დეკემბერს, გვატემალის მთავრობამ საგანგენო მდგომარეობა გამოაცხადა.

ალტა-ვერაპასის დეპარტამენტი 17 მუნიციპალიტეტისგან შედგება.

## იხილეთ აგრეთვე
*გვატემალის დეპარტამენტები

## რესურსები ინტერნეტში
* Interactive map of the department
* Radio and Alta Verapaz, Guatemala - article by Don Moore 

## სქოლიო
კატეგორია:გვატემალის დეპარტამენტები
გრაის ალპები

**გრაის ალპები** (; ) — დასავლეთ ალპების მთების ჯგუფი საფრანგეთში, იტალიასა და შვეიცარიაში. მაქსიმალური სიმაღლე 4061 მ (გრან-პარადიზო). სხვა მთებიდან აღსანიშნავია: მონ-მოდი (4465 მ), ეგიუი-ვერტი (4122 მ), პუენტ-დე-შარბონელი (3752 მ) და სხვა. 

გრაის ალპები სამხრეთ-დასავლეთიდან შემოსაზღვრულია მონ-სენითა და კოტის ალპებით, დასავლეთიდან მდინარე იზერის ხეობით, ჩრდილოეთიდან მცირე სენ-ბერნარის უღელტეხილით, ჩრდილო-აღმოსავლეთიდან მდინარე დორა-ბალტეას ხეობით. სავოიის ალპები მიჩნეულია გრაის ალპების ჩრდილოეთ-დასავლეთ განშტოებად. 

გრაის ალპების ფარგლებშია გრან-პარადიზოსა და ვანუაზის ეროვნული პარკები. განვითარებულია ალპინიზმი და სამთო-სათხილამურო სპორტი. 

## იხილეთ აგრეთვე
* სავოიის ალპები 
* ალპები 

## რესურსები ინტერნეტში
კატეგორია:ალპების ქედები
კატეგორია:საფრანგეთის ქედები  
კატეგორია:იტალიის ქედები 
კატეგორია:შვეიცარიის ქედები
ნავიგატორი (რადიოპიესა)

**„ნავიგატორი“** — ლაშა ბუღაძის 2011 წლის ტრაგიკომედია. ნაწარმოები ადამიანის გაუცხოების და მარტოობის შესახებაა. რადიოპიესის ფორმით დაწერილი დრამის აბსურდულობამდე მისული, ამავდროულად, რეალური სიუჟეტი დინამიკურად ვითარდება და ღრმა შთაბეჭდილებას ტოვებს მკითხველზე. რადიოპიესა 2011 წელს ინგლისშიც დაიდგა და ბრიტანეთის საბჭოს პრიზი მოიპოვა.

## სიუჟეტი 
როსტომს, რომელიც ერთ-ერთი სამშენებლო ფირმის მე-15 სართულზე მუშაობს, უფროსი დაიბარებს და ეტყვის, რომ მას მანქანას მისცემენ, რომლითაც კონფლიქტის ზონებთან მშენებარე კორპუსების ნახვა დაევალება. როსტომი უფროსს შესჩივლებს, რომ ტარება აღარ ახსოვს, ამიტომ მას ნავიგატორიან მანქანას მისცემენ. სამსახურში როსტომს 15 წლით ახალგაზრდა კლარა მოსწონს, რომელიც ეტყვის, რომ მათი ურთიერთობა მხოლოდ მეგობრობით შემოიფარგლება. როსტომი მანქანაში დაიწყებს ლაპარაკს და შეამჩნევს, რომ მას ნავიგატორი ესაუბრება. ნავიგატორი გაუმხელს, რომ კლარას აკრბასთან აქვს რომანი და მისგან შვილს ელოდება. როსტომი ამ ყველაფერს მეგობარ ჯაყელს ეტყვის და თხოვს, რომ დაუჯეროს. ნერვებმოშლილი აფხაზეთის საზღვართან მშენებარე კორპუსში მუშებთან ტონს აუწევს და მუშტიც მოხვდება. ხეიბარ მამას ეჩხუბება. შემდეგ კლარას ამ ყველაფერს ეტყვის და ღალატში დაადანაშაულებს. კლარას ნამდვილი საქმრო როსტომს მუშტს გაარტყამს. უფროსობა გადაწყვეტს, რომ როსტომს მანქანა ჩამოართვან. გაბრაზებული როსტომი ჯაყელთანაც იჩხუბებს. მანქანაში კი ნავიგატორი გაუმხელს, რომ უყვარს და მის გარეშე ვერ იცხოვრებს. ჯაყელი მას შეურიგდება და დაუჯერებს. მაგრამ, ნავიგატორის გადამკიდე როსტომი ავარიაში დაიღუპება. იგივე ნავიგატორიან მანქანას ჯაყელი თხოვნას დაუწყებს, რომ დაელაპარაკოს..

## პერსონაჟები 
* **როსტომი** - 45 წლის პატიოსანი თანამშრომელი.
* **ნავიგატორი** - როსტომის წარმოსახვის ნაყოფი, რომელსაც მანქანაში ესაუბრება.
* **ჯაყელი** - როსტომის მეგობარი, თანამშრომელი.
* **კლარა** - როსტომის თანამშრომელი, რომელიც მოსწონს.
* **ოთარი** - დირექტორი.
* **ემზარი** - დეპარტამენტის უფროსი.
* **როსტომის მამა** - ხეიბარი, გალოთებული, რომელსაც როსტომი მისივე თქმით „ზრდიდა“.
* **აკრბა** - როსტომის თანამშრომელი, ნავიგატორიმა როსტომი მოატყუა, რომ მას რომანი აქვს კლარასთან.

## ჯილდოები 
2011 წლის შემოდგომაზე პიესამ BBC-სა და ბრიტანეთის საბჭოს თაოსნობით გამართულ რადიოპიესების კონკურსში გაიმარჯვა, ამავე წლის ბოლოს დაიდგა BBC-ს რადიოში და მასში ბრიტანელმა მსახიობებმა მიიღეს მონაწილეობა.

*ამონარიდები BBC-სა და ბრიტანეთის საბჭოს მიერ წლის საუკეთესო რადიოპიესების კონკურსის ჟიურის შეფასებებიდან:*
:* „ესაა ორიგინალურად მოყოლილი, თითოეული ადამიანისთვის ახლობელი ამბავი. ჟიური მოხიბლა რეალობისა და აბსურდის ზღვარზე მყოფმა სიუჟეტმა, ადამიანის მარტოობის ტრაგიკომიკურმა აღწერამ და პერსონაჟების კარგად გამოკვეთილმა ხასიათებმა“.
:* „პიესა ძალიან ავთენტური, ამავე დროს, მსოფლიოს ნებისმიერი კუთხის მკვიდრისთვის ახლობელი და გასაგებია... პერსონაჟების ხასიათი შესანიშნავად იგრძნობა, პიესა ნამდვილად რადიოსთვისაა შექმნილი“.

პიესამ მიიღო „საბა“ 2012 წელს.

## რესურსები ინტერნეტში 
*ნავიგატორი Goodreads.com-ზე
*ბაკურ სულაკაურის გამომცემლობა

კატეგორია:ქართული პიესები
კატეგორია:ლაშა ბუღაძის ნაწარმოებები
კატეგორია:ლაშა ბუღაძის პიესები
კარიკატურისტი (რომანი)

„**კარიკატურისტი**“ — ლაშა ბუღაძის რომანი.

## შინაარსი 
ქალაქში უცნაური მკვლელობების სერია დაიწყო. კლავენ ყველას, ვინც კი კარიკარტურისტმა დახატა და ჟურნალში გამოაქვეყნა. ერთმანეთის მიყოლებით პოულობენ მინისტრის, რეჟისორის, ბანკირის თუ გენერლის გვამს. თან ქალაქში უცნაური წარწერები ჩნდება. ჟურნალის რედაქტორი ამ ამბისგან სკანდალის აგორებას ცდილობს, მაგრამ მასაც და გაოგნებულ კარიკატურისტსაც ეჭვმიტანილად მიიჩნევენ და აპატიმრებენ. ახალგაზრდა გამომძიებელი, რომელიც 16 კოლეგასთან ერთად იძიებს ამ საქმეს, ჯერ მანიაკის აღმოჩენას ცდილობს, შემდეგ კი ფიქრობს, რომ კარიკატურისტის სახით უხილავი კორექტორი მოევლინა ქვეყანას...

ამ დეტექტიურ ქარგაზე აგებულ რომანში ბევრი უცნაური, საშიში და სასაცილო ამბავი ხდება. რომანი ავტორისეული კარიკატურებითაა გაფორმებული.

## რესურსები ინტერნეტში 
* ბაკურ სულაკაურის გამომცემლობა
* სატირიდან იდეურ სიბერწემდე

კატეგორია:ქართული რომანები
კატეგორია:ლაშა ბუღაძის ნაწარმოებები
ანდრეუ ფონტასი

**ანდრეუ ფონტას პრატი** (; დ. 14 ნოემბერი, 1989; ბანიოლესი, ესპანეთი) — ესპანელი ფეხბურთელი, ესპანეთის პრიმერა დივიზიონის კლუბ „სელტას“ ცენტრალური მცველი.

## საკლუბო კარიერა 
### ადრეული წლები 
დაიბადა ბანიოლასში, ხერონის პროვინციაში, კატალონიაში. თამაშობდა „ბარსელონის“ ახალგაზრდულ გუნდში. მანამდე თამაშობდა „ბანიოლასში“. მისი პირველი პოზიცია იყო საყრდენი ნახევარმცველი, ლუის მარტინეს გარსიას მწვრთნელობის პერიოდში.

### ბარსელონა 
ფონტასის დებიუტი ბარსელონაში შედგა 2009 წლის 31 აგვისტოს, როცა ჟერარდ პიკეს ნაცვლად სამი წუთით შევიდა მოედანზე ხიხონის „სპორტინგთან“ 3-0 მოგებულ მატჩში. 2009-10 წლების სეზონში ბარსელონას მწვრთნელმა ჟოზეპ გვარდიოლამ ფონტასი  ესპანეთის სუპერთასის და უეფა-ს სუპერთასის მატჩების განაცხადში შეიყვანა, ბილბაოს „ატლეტიკთან“ და დონეცკის „შახტართან“, მაგრამ თამაშის საშუალება არ მიეცა არც ერთ თამაშში.
ფონტასმა „ბარსელონაში“ უმეტესი დრო გაატარა სარეზერვო კლუბში.

2010 წლის 20 ნოემბერს ფონტასმა პირველი ტაიმი ითამაშა ჩემპიონატში და პედრო როდრიგესს 50 მეტრის მანძილიდან გადასცა საგოლე პასი „ალმერიასთან“ 8-0 მოგებულ მატჩში. მისი დებიუტი ჩემპიონთა ლიგაზე შედგა 7 ოქტომბერს, ყაზანის „რუბინთან“ 2-0 მოგებულ მატჩში, სადაც ის გოლით გამოირჩა.

## ტიტულები 
### საკლუბო 
; ბარსელონა
* ესპანეთის ჩემპიონი (2): 2009/10, 2010/11
* ესპანეთის თასის მფლობელი (1): 2011/12; ფინალისტი (1): 2010/11
* ესპანეთის სუპერთასის მფლობელი (3): 2009, 2010, 2011
* ჩემპიონთა ლიგის გამარჯვებული (1): 2010/11
* უეფა-ს სუპერთასის გამარჯვებული (1): 2011
* მსოფლიო საკლუბო ჩემპიონატის გამარჯვებული (1): 2011

### სანაკრებო 
; ესპანეთი 20 წლ.
* ხმელთაშუაზღვის თამაშების გამარჯვებული: 2009

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* 
* 

## სქოლიო 
კატეგორია:დაბადებული 1989
კატეგორია:ესპანელი ფეხბურთელები
კატეგორია:ბარსელონის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:სელტას ფეხბურთელები
კატეგორია:მალიორკის ფეხბურთელები
კატეგორია:დაბადებული 14 ნოემბერი
კატეგორია:ცოცხალი ადამიანები
ოქროს ხანა (რომანი)

**„ოქროს ხანა“** — ქართველი მწერლის ლაშა ბუღაძის რომანი.

## შინაარსი 
რომანი საქართველოდან ნებით თუ იძულებით გადახვეწილი და თბილისში დარჩენილი თანამედროვე ქართველი ახალგაზრდების შესახებ მოგვითხრობს. რატომ გაიქცა რომანის მთავარი პერსონაჟი კოტიკო თბილისიდან და რატომ დაბრუნდა უკან; როგორ ხდებიან ძველი ბიჭები პოლიტიკოსები; როგორ აშენებენ თბილისში ნარკომანები ეკლესიებს და როგორ ქმნიან ერთობლივ ოჯახს შორეულ ბრიტანეთში თბილისელი შოთიკო და დათუნა... რომანიდან შეიტყობთ თუ როგორ ატარებენ თავიანთი ცხოვრების ოქროს ხანას რომანის გმირები.

რომანი ლიტერატურული პრემია „საბას” 2007 წლის გამარჯვებულია.
 
## რესურსები ინტერნეტში 
* დავით პაიჭაძე „ოქროს ხანის“ შესახებ
* ოქროს ხანა

კატეგორია:ქართული რომანები
კატეგორია:ლაშა ბუღაძის ნაწარმოებები
ObOle

**obOle** — ქართველი მწერლის აკა მორჩილაძის რომანი.

## შინაარსი 
რომანის მთავარი გმირი, ირაკლი, მურის ციხისთავების შთამომავალი, მაგრამ გათბილისელებული ბიჭი, ორი დღით ჩადის ერთ პატარა დაბაში ბაბუისეული სახლის ჩატეხილი სახურავის შესაკეთებლად და თავგადასავალიც იწყება... სახლის სხვენში ასული ძველისძველ თოფს აღმოაჩენს, რომელიც ბიძამ ბავშვობაში ობოლედ გააცნო. ობოლე მურის ციხისთავების ნაქონი, ლამაზი, გრძელლულიანი თოფია, კაჟიანი, სადაფებით გაწყობილი. მშვიდობიანობის დროს კედელზე ეკიდა უმოქმედოდ, ცარიელი, კაჟი კარგა ხნის გაცვეთილი ჰქონდა და ამ თავისი დუმილით ყველა წინანდელი გასროლა გამოისყიდა, ერთხელ კი გასროლის გარეშეც გადაარჩინა ერთ-ერთი პატრონი. ეს თოფი, ბაბუისეული სახლი და გარსშემოხვეული ისტორიები საოცარ ფანტაზიებს აღუძრავს მთავარ გმირს, რომელიც ისედაც არ უჩივის წარმოსახვის სიმწირეს და ეს ფანტაზიები ნელ-ნელა წარმოუდგენლად იხლართება რეალობაში.

მაგრამ თუ სცენაზე თოფი კიდია, უნდა გაისროლოს კიდეც. გაისვრის ობოლე ბოლოს და ბოლოს?

## ჯილდოები
რომანმა 2012 წელს მიიღო ლიტერატურული პრემია „საბა“ წლის საუკეთესო რომანისთვის.

## რესურსები ინტერნეტში 
*
*ბაკურ სულაკაურის გამომცემლობა

## სქოლიო
კატეგორია:აკა მორჩილაძის ნაწარმოებები
კატეგორია:ქართული რომანები
კატეგორია:2011 წლის რომანები
ხარისთვალი

**ხარისთვალი** — სოფელი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში, შქმერის თემში. მდებარეობს მდინარე ხეორის (რიონის მარცხენა შენაკადი) ხეობის ზედა ნაწილში, ზღვის დონიდან 1720 მეტრზე. სოფლები ხარისთვალი, შუა შქმერი და უშოლთა ქმნიან შქმერის თემს.

## დემოგრაფია
2014 წლის აღწერის მონაცემებით სოფელში ცხოვრობს 14 ადამიანი.

## სქოლიო
კატეგორია:ონის მუნიციპალიტეტის სოფლები
მონოგატარი

მინი|ტაკეტორიმ სახლში მოიყვანა კაგუიუ-ჰიმე. ტოსა ჰირომიტის ნახატი, დაახლოებით 1600 წ.
**მონოგატარი** (物語) — ჰეიანის ეპოქის (IX-XII საუკუნეების) იაპონური საკარო-არისტოკრატიული ლიტერატურის სხვადასხვა ჟანრის თხრობით ნაწარმოებთა კრებული; სიტყვასიტყვით — „მოთხრობა საგანთა შესახებ“. მონოგატარის პირველი ნუმუშია „ტაკეტორი-მონოგატარი“ (IX საუკუნე). ზოგჯერ მონოგატარში შერწყმულია ლექსი და პროზა („ისე-მონოგატარი“). დროთა ვითარებაში მონოგატარის თემად იქცა რეალური ცხოვრება („გენძი მონოგატარი“), ისტორიული მოვლენები („ეიგა მონოგატარი“, „ოკაგამი“, XII საუკუნე). 

ხშირად, ფართო გაგებით, IX-X საუკუნეების პროზას მონოგატარს უწოდებენ.

## ლიტერატურა
## რესურსები ინტერნეტში
* მონოგატარი – ენციკლოპედია ბრიტანიკა 

კატეგორია:მონოგატარი
კატეგორია:იაპონური კულტურა
კატეგორია:იაპონური ლიტერატურა 
კატეგორია:იაპონური სიტყვები და ფრაზები
უშოლთა

**უშოლთა** — სოფელი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში. მდებარეობს რაჭის ქედის სამხრეთ კალთაზე, მდინარე რიონის მარცხენა შენაკადის ხეორის ხეობის ზედა ნაწილში, მარცხენა ნაპირზე, ზღვის დონიდან 1740 მეტრზე. ქალაქ ონიდან დაშორებულია 23 კილომეტრით. უშოლთის მახლობლად არის უშოლთის მღვიმე. სოფლები უშოლთა, შუა შქმერი და ხარისთვალი ქმნიან შქმერის თემს.

## დემოგრაფია
2014 წლის აღწერის მონაცემებით სოფელში ცხოვრობს 15 ადამიანი.

## გალერეა

სურათი:Village Shkmeri, Oni Municipality, Georgia.3.jpg
სურათი:Village Shkmeri, Oni Municipality, Georgia.6.jpg

## ლიტერატურა
## სქოლიო
კატეგორია:ონის მუნიციპალიტეტის სოფლები
ლოს-რიოსის პროვინცია

**ლოს-რიოსი** () – პროვინცია ეკვადორში, მდებარეობს ქვეყნის ცენტრალურ-დასავლეთ ნაწილში. ფართობი 7 152 კმ². მოსახლეობა – 778 115 კაცი. დედაქალაქი – ბაბაოიო. პროვინცია დაყოფილია 13 კანტონად. 

## იხილეთ აგრეთვე 
* ეკვადორის პროვინციები

## რესურსები ინტერნეტში 
* ლოს-რიოსის პროვინცია 

კატეგორია:ეკვადორის პროვინციები
სიუდად რეალ მადრიდი

**სიუდად რეალ მადრიდი** ან **რეალ მადრიდ სიტი** (, ) — ერთ–ერთი ყველაზე ფართომასშტაბიანი სპორტული კომპლექსია. "რეალ მადრიდ სითი" XXI საუკუნის თანამედროვე ტექნიკით აღჭურვილი სავარჯიშო ადგილია, სადაც მადრიდისტებს ყველაფერი აქვთ იმისთვის რათა მაქსმიმალურად იქნას მოხსნილი დისკომფორტი და თავისუფლად შეძლოს ნებისმიერმა ადამიანმა სხვადასხვა სახის ვარჯიში. მადრიდის "რეალის" სავარჯიშო "ვალდებებასის" ბაზა 1.200.000 მეტრია(კვ.). აქ განლაგებულია უმარავი საფეხურთო მოედანი, სილის, ქვის, მინდვრის, ხელოვნური საფარით. ასევე რამდენიმე სპორტული სავარჯიშო დარბაზი.

"რეალ მადრიდ სითის" მშენებლობა იწყება ფლორენტინო პერესის განხორციელებული გეგმის მიხედვით, სწორედ ის, ალფრედო დისტეფანო, ქალაქის მერი, პატარა მადრიდისტები და ლეგენდარული რაული უყრის ამ მშენებლობას საფუძველს.

პატარა "რეალ მადრიდის" გულშემატკივარი და ფეხბურთელი ალფრედო დი სტეფანოსთან ერთად საფუძველს ლეგენდარულ მაისურს თან აყოლებს.

4 წლის წინ მადრიდის "რეალის" საპატიო პრეზიდენტმა ალფრედო დი სტეფანომ, მადრიდის მერმა ალბერტო ლუიზ გალარდონმა, კუტლურისა და საზოგადოების პრეზიდენტმა ესპერანზა აგუირემ და "სამეფო კლუბის" პრეზიდენტმა ფლორენტინო პერესმა "რეალ მადრიდ სითის" მშენებლობის დასრულება დაადასტურეს და მისი ორგანიზება მოახდინეს.

"რეალ მადრიდ სითის" მეორე მეოთხედი, სადაც განლაგებულია, საცურაო აუზები, აბანოები, – რომელიც ზაფხულში მზის ენერგიისგან იკვებება, ხოლო ზამთარში ელექტრული ველის მეშვეობით. 60% ცხელი წყალი და უდიდესი კომფორტი.

ადგილი სადაც მიმდინარეობს ტექნიკური სამუშაოებები. სისტემის კონტროლი, მართვისა და ყველა დისტანციური უსაფრთხოების მართვა.

"რეალ მადრიდ სითის" სრული სტრუქტურული გეგმა, ზემოთ მოცემულ ფოტოში ნათლად ჩანს უამრავი სათამაშო მოედნები, მაგრამ ასევე მინდა გამცნოთ რომ საფეხბურთ მოედანი დახურულ შენობაშიც არის.

"რეალ მადრიდ სითიში" არსებული დასასვენებელი ადგილი სადაც ფეხბურთელები ძირითადად ვარჯიშის შემდეგ ცდილობენ სწრაფად დაიბრუნონ გახარჯული ენერგია, ამაში კი მათ ეს შესანიშნავი გარემო უწყობს ხელს – სპორტ–კაფე.

"რეალ მადრიდ სითის" საპრესკონფერენციო ოთახი, სადაც კლუბის წარმომადგენლები ვარჯიშის შემდგომ პრეს–კონფერენციას მართავენ. ჟურნალისტებისთვის ერთ–ერთი კარგი ადგილი, სადაც მათ ვრცელი ინფორმაციის შეგროვება შეუძლიათ.

ოთახი საიდანაც კლუბის მაღალი რანგის წარმომადგენლები, პრეზიდენტი, ვიცე–პრეზიდენტი, საპატიო პრეზიდენტი, გენერალური დირექტორი, სპორტული დირექტორი და ა.შ. ადევნებენ თვალს ფეხბურთელების ვარჯიშს.

სიტყვები, რომელიც მადრიდის "რეალის" პრეზიდენტმა "რეალ მადრიდ სითის" ორგანიზების დროს წარმოთქვა, მისთვის და მთელი მსოფლიოსთვის დაუვიწყარი იყო, რადგან ეს სიტყვები საუკუნოვანი, უკვდავი "სამეფო კლუბის" აყვავებას უწყობს ხელს. **"მსოფლიოში საუკეთესო სპორტული კომპლექსი, მსოფლიოსში საუკეთესო კლუბს"**.

ფლორენტინო პერესის დიდი ოცნება ახდა, მისი მოსვლის შემდეგ საოცარი გეგმის შემუშავება ქალაქის მერის და არა მარტო ქალაქის მერის მთელი მადრიდის მოწონებას იმსახურებს და აი "რეალ მადრიდ სითის" მშენებლობაც დასრულდა.

დონ ალფრედო დი სტეფანოს ქანდაკება "რეალ მადრიდ სითის" ბაზაზე. შესანიშნავი, წარმატებული, ლეგენდარული ადამიანი რომელსაც "რეალი" არასდროს დაივიწყებს. ქანდაკება 2008 წლის 17 თებერვალს დაიდგა.

## რესურსები ინტერნეტში
*Inside look at Real madrid training facility 
*MADRIDISTA.GE 

კატეგორია:რეალ მადრიდი (საფეხბურთო კლუბი)
მორონა-სანტიაგოს პროვინცია

**მორონა-სანტიაგო** () – პროვინცია ეკვადორში, მდებარეობს ქვეყნის აღმოსავლეთ ნაწილში. ფართობი 23 875 კმ². მოსახლეობა – 147 866 კაცი. დედაქალაქი – მაკასი. პროვინცია დაყოფილია 12 კანტონად. 

## იხილეთ აგრეთვე 
* ეკვადორის პროვინციები

## რესურსები ინტერნეტში 
* Gobierno Provincial de Morona Santiago  
* Gobierno Provincial de Morona Santiago  
* Actividades de La Capital de  Morona Santiago 

კატეგორია:ეკვადორის პროვინციები
ვარსკვლავთცვენა (ალბომი)

***ვარსკვლავთცვენა*** — ქართული მუსიკალური ანსამბლის „ვია 75-ის“ მესამე სტუდიური ალბომი. ჩაწერილია 1982 წელს. გამოვიდა 1983 წელს.

## სიმღერების სია 
# ვარსკვლავთცვენა
# თეთრი ღამე
# ფოთოლცვენა
# ზღვასთან
# ციხისძირი
# აღარ გამებუტო
# პირველი სიყვარული
# ბაკურიანი
# სადღაც
# ტირიფები
# ექპრომტი
# ჩემი სიმღერა

## რესურსები ინტერნეტში 
* ვია 75-ის დისკოგრაფია 

კატეგორია:1983 წლის ალბომები
კატეგორია:ვია 75-ის ალბომები
ნაპოს პროვინცია

**ნაპო** () – პროვინცია ეკვადორში, მდებარეობს ქვეყნის ჩრდილო-ცენტრალურ ნაწილში. ფართობი 12 484 კმ². მოსახლეობა – 147 866 კაცი. დედაქალაქი – ტენა. პროვინცია დაყოფილია 5 კანტონად. 

## იხილეთ აგრეთვე 
* ეკვადორის პროვინციები

## რესურსები ინტერნეტში 
* ნაპოს პროვინცია 

კატეგორია:ეკვადორის პროვინციები
სენ-სირ-სიურ-ლუარი

**სენ-სირ-სიურ-ლუარი** () — კომუნა საფრანგეთის ცენტრალურ ნაწილში, ენდრი და ლუარას დეპარტამენტში. ტურის ოკრუგიდან მდებარეობს ჩრდილო-დასავლეთით. ენდრი და ლუარას დეპარტამენტის ქალაქებს შორის მოსახლეობით მესამე ადგილზეა. 2009 წლის 1 იანვრის აღწერის მონაცემებით ქალაქის მოსახლეობა შეადგენს 15.930 ათასს კაცს. ქალაქში არის ეკლესია, ციხესიმაგრე, ფეხბურთის სტადიონი, სასახლე და სხვა.

ნობელის პრემიის ლაურეატი ფრანგი მწერალი ანატოლ ფრანსი გარდაიცვალა სენ-სირ-სიურ-ლუარში 1924 წელს.

## დაძმობილებული ქალაქები
*  – კატრინეჰოლმი 
*  – მაინერცჰაგენი 
*  – ნიუარკ-ონ-ტრენტი 
*  – ვალსი 
*  – პტუი 
*  – მორფუ

## რესურსები ინტერნეტში
* ქალაქის ოფიციალური საიტი 

კატეგორია:ენდრი და ლუარას დეპარტამენტის კომუნები
ორელიანას პროვინცია

**ორელიანა** () – პროვინცია ეკვადორში, მდებარეობს ქვეყნის ჩრდილო-აღმოსავლეთ ნაწილში. ფართობი 21 675  კმ². მოსახლეობა – 137 848 კაცი. დედაქალაქი – პუერტო-ფრანსისკო-დე-ორელიანა. პროვინცია დაყოფილია 4 კანტონად. 

## იხილეთ აგრეთვე 
* ეკვადორის პროვინციები

## რესურსები ინტერნეტში 
* ორელიანის პროვინცია

კატეგორია:ეკვადორის პროვინციები
მანაბის პროვინცია

**მანაბი** () – პროვინცია ეკვადორში, მდებარეობს ქვეყნის დასავლეთ ნაწილში. ფართობი 18 895 კმ². მოსახლეობა – 1 345 779 კაცი. დედაქალაქი – პორტოვიეხო. პროვინცია დაყოფილია 22 კანტონად. 

## იხილეთ აგრეთვე 
* ეკვადორის პროვინციები

## რესურსები ინტერნეტში 
* Salango Community Tourist Center 

კატეგორია:ეკვადორის პროვინციები
წიგნი (მოთხრობების კრებული)

**„წიგნი“** — აკა მორჩილაძის მოთხრობების კრებული. „წიგნში“ შედის მის მიერ შექმნილი სხვადასხვა ციკლის მოთხრობები. ამ მოთხრობებში თავმოყრილია მთელი ქართული და არა მარტო ქართული ლიტერატურის ცნობილი პერსონაჟები, როგორებიცაა ლუარსაბ თათქარიძე, დოქტორი უოტსონი და სხვანი. წიგნი გამოიცა 2011 წელს.

კატეგორია:აკა მორჩილაძის ნაწარმოებები
კატეგორია:ქართული მოთხრობები
Maid in Tiflis

**Maid in Tiflis** — აკა მორჩილაძის რომანი. გამოიცა 2007 წელს.

სიუჟეტში საუბარია ორი თბილისელი ბიჭის მეგობრობაზე. რომანი 13 წიგნისგან შედგება, სადაც მოთხრობილია სხვადასხვა პიროვნების სასიყვარულო ისტორიები - ვარსქენ პიტიახშისა და დედოფალი შუშანიკის ისტორიიდან მოყოლებული პლეხანოველი მოგელასა და შირაზის ვარდის,  ბარნოველი ლევიკოსა და ხუთი საბჭოელი ქალის თავგადასავლებით დამთავრებული.

რომანი „საბას" 2008 წლის დაჯილდოებაზე აღინიშნა, როგორც 2007 წლის საუკეთესო რომანი.

## ჯილდოები
2008 - „საბა” საუკეთესო რომანისთვის.

კატეგორია:აკა მორჩილაძის ნაწარმოებები
კატეგორია:ქართული რომანები
კატეგორია:2007 წლის რომანები
აფხაზეთის ეპიგრაფიკული ძეგლები

**აფხაზეთის ეპიგრაფიკული ძეგლები** მოიცავს სხვადასხვა ენაზე შესრულებულ ისტორიულ წარწერებს, რომელიც დღევანდელი აფხაზეთის ავტონომიური რესპუბლიკის ტერტორიაზეა შემონახული. შემორჩენილია ბერძნულ, ქართულ და თურქულ ენებზე შესრულებული ნიმუშები.

ბერძნული წარწერების რიცხვი 22-მდეა და, ძირითადად, IX საუკუნემდეა შესრულებული. მათი უმრავლესობა განეკუთვნება დასავლეთ საქართველოში ბიზანტიის პოლიტიკური და კულტურული ჰეგემონობის ხანას.

თურქულ ენაზე შემორჩენილი 6 ეპიგრაფიკული ძეგლიდან უძველესი, ვინმე მეჰმედის წარწერა, 1598 წლით თარიღდება. შემორჩენილია ასევე ჯირხვასა და ჭლოუს წარწერები (XVIII ს.), მეჰმედ ემინის (1785 წ.), ბათალ-ბეი მარშანიასა და ხასან ბეი შერვაშიძის (XIX ს.) წარწერები.

აფხაზეთის წერილობითი ძეგლების უმრავლესობა ქართულ ენაზეა შესრულებული. რეგიონში აღრიცხულია 100-ზე მეტი ქართული წარწერა, როგორც ლაპიდარული, ასევე ფრესკული და ჭედური. მათგან 15-მდე ეპიგრაფიკული ძეგლი იხსენიებს აფხაზთა მეფეთა სახელებს. დაახლოებით 30 ქართული წარწერა შემონახულია ბედიის, ბიჭვინთის, წებელდისა და ილორის ტაძრებისადმი შეწირულ ხატებზე. აფხაზთა მეფეების სახელთან დაკავშირებული ქართული ეპიგრაფიკული ძეგლების მეორე მნიშვნელოვანი ჯგუფია ის წარწერები, რომლებიც თანამედროვე აფხაზეთის ფარგლებს გარეთ მდებარეობს: სამეგრელოში, ქართლში, იმერეთსა და ჯავახეთში.

თანამედროვე აფხაზეთის ტერიტორიაზე შემორჩენილ მნიშვნელოვან ქართულ წარწერებს განეკუთვნება:

*მსიგხუას მთაზე მდებარე ტაძრის წარწერები (IX ს.),
*ლიხნის ტაძრის წარწერა (1066 წ.),
*ილორის ტაძრის წარწერები (X-XI სს. მიჯნა),
*მოქვის ტაძრის წარწერა (XII ს.),
*ბედიის ტაძრის წარწერები (უძველესი მიეკუთვნება 888-999 წლებს),
*წკელიკარის (რეჩხო-ცხირი) ეკლესიის წარწერები (XI–XIV სს.),
*ანუხვის ტაძრის წარწერები (XI ს.),
*საგდუხტ „დიოფალთ დიოფალის“ წარწერა ღუმურიშის ეკლესიაში (XI საუკუნის I ნახევარი),
*გრიგოლ გალატოზთუხუცესის წარწერა დიხაზურგის ტაძრიდან,
*გუდავის ეკლესია. რაბასა და ნუგამწირას წარწერა (XV ს.),
*ჭლოუს წარწერა ჭალის (ჭლოუს) ეკლესია. ოზბეგ დადიანის წარწერა (1445-1452),
*წებელდის წმ. თევდორეს ტაძრის წარწერა (XI ს.),
*წებელდის ტაძარი. ლუკას წარწერა (XIV ს.),
*ბესლეთის ხიდის წარწერა (X-XI სს.).

## რესურსები ინტერნეტში
*რეცენზირებადი ბილინგვური ჟურნალი სპეკალი - წერილობითი კულტურა შუა საუკუნეების აფხაზეთში
*ლია ახალაძე, აფხაზეთის წერილობითი ძეგლები . ვებ-საიტი „აფხაზეთის კულტურა და კულტურული მემკვიდრეობა“

კატეგორია:ქართული წარწერები
კატეგორია:აფხაზეთის ისტორია
ანდორა 1976 წლის ზაფხულის ოლიმპიურ თამაშებზე

**ანდორამ** ზაფხულის ოლიმპიურ თამაშებზე პირველად 1976 წელს, კანადის ქალაქ მონრეალში იასპარეზა. ამ თამაშებზე მან ვერცერთი მედლის მოპოვება ვერ შეძლო.

## რესურსები ინტერნეტში
*ოფიციალური ოლიმპიური ანგარიშები 
*სპორტული ბმულები 

კატეგორია:ქვეყნები 1976 წლის ზაფხულის ოლიმპიურ თამაშებზე
კატეგორია:ანდორა ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
სანტა ესპერანსა

**„სანტა ესპერანსა“** — ქართველი ნოველისტის აკა მორჩილაძის რომანი.

## შინაარსი და სტრუქტურა 
„სანტა ესპერანსა“ ბანქოს დასტის მსგავსად 4 სხვადასხვა ფერის 9-9 რვეულისაგან შედგება. 
სანტა ესპერანსა აკა მორჩილაძის მიერ გამოგონილი ქვეყანაა, რომელიც გამოგონილ კუნძულზე მდებარეობს. 

## ჯილდოები
* 2005 — „საბა“ საუკეთესო რომანისთვის.

კატეგორია:აკა მორჩილაძის ნაწარმოებები
კატეგორია:ქართული რომანები
კატეგორია:2005 წლის რომანები
ატერზეე

**ატერზეე** () — ტბა ჩრდილოეთ ავსტრიაში, ზემო ავსტრიის ფედერალურ მიწაზე. ტბა ერთ-ერთი უდიდესია ავსტრიაში ფართობის მიხედვით, მისი ფართობი 45,9 კმ²-ია, მაქსიმალური სიღრმე 171 მეტრი, სიგრძე 20 კმ, ხოლო სიგანე 4 კმ-ია. ატერზეეს ნაპირზე მდებარეობს თემი ატერზეე-ამ-ატერზეე.

## იხილეთ აგრეთვე 
* ავსტრიის ტბების სია.

## რესურსები ინტერნეტში 
* ატერზეე და მისი მიმდებარე ტერიტორია 
* ტურისტული ინფორმაცია
* Attersee ships 

კატეგორია:ავსტრიის ტბები
კატეგორია:ტბები ანბანის მიხედვით
ანდორა 1980 წლის ზაფხულის ოლიმპიურ თამაშებზე

**ანდორამ** ზაფხულის ოლიმპიურ თამაშებზე მეორედ 1980 წელს, სსრკ-ის დედაქალაქ მოსკოვში იასპარეზა. მან ვერც ამჯერად შეძლო მედლის მოპოვება. ამ ოლიმპიურ თამაშებზე ანდორა ნაწილობრივ შეუერთდა აშშ-ის მიერ გამოცხადებულ ბოიკოტს და ოლიმპიადაზე ეროვნული დროშის ნაცვლად ოლიმპიური დროშით წარდგა.

## რესურსები ინტერნეტში
*ოფიციალური ოლიმპიური ანგარიშები 
*სპორტული ბმულები 

კატეგორია:ქვეყნები 1980 წლის ზაფხულის ოლიმპიურ თამაშებზე
კატეგორია:ანდორა ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
ქაღალდის ტყვია

**„ქაღალდის ტყვია“** — ქართველი მწერლის აკა მორჩილაძის წიგნი. გამოიცა 2006 წელს „ბაკურ სულაკაურის გამომცემლობის“ მიერ. აერთიანებს მცირე რომანს „ქაღალდის ტყვია“ და მოთხრობებს ციკლიდან „მოგონებები ჩემი მეგობარი კაი ბიჭის ცხოვრებიდან“.

კატეგორია:აკა მორჩილაძის ნაწარმოებები
მისტერ დიქსლის მდუმარე ყუთი

**„მისტერ დიქსლის მდუმარე ყუთი“** — აკა მორჩილაძის რომანი, გამოცემული 2005 წელს. 

## შინაარსი და სტრუქტურა 
მისტერ დიქსლი სანტა ესპერანსას ქალაქ სანტა სიტის მთავარი გამომძიებელია, რომელიც მკვლელობის საქმეს იძიებს. საქმის მასალები სეიფში ინახება, რომლის გასაღებს მკითხველი ფლობს.

კატეგორია:აკა მორჩილაძის ნაწარმოებები
კატეგორია:2005 წლის რომანები
კატეგორია:ქართული რომანები
მადათოვი

**„მადათოვი“** — აკა მორჩილაძის წიგნი, გამოცემული 2010 წელს ბაკურ სულაკაურის გამომცემლობის მიერ. წიგნი აერთიანებს 1998-2004 წლებში გამოქვეყნებულ სამ რომანს: „გადაფრენა მადათოვზე და უკან“, „გაქრები მადათოვზე“ და „ვეშაპი მადათოვზე“.

კატეგორია:აკა მორჩილაძის ნაწარმოებები
სხვა

„**სხვა**“ — აკა მორჩილაძის რომანი. გამოიცა 2002 წელს „ბაკურ სულაკაურის გამომცემლობის“ მიერ. „სხვა“ გამოირჩევა მწერლის ნაწარმოებებისაგან სტილითა და სიუჟეტით. რომანში მოქმედების დრო და ადგილი უცნობია. 

კატეგორია: აკა მორჩილაძის ნაწარმოებები
კატეგორია:ქართული რომანები
გვირაბი

**გვირაბი** — ხელოვნურად შექმნილი მიწისქვეშა ნაგებობა, რომელსაც სხვადასხვა მიზნით იყენებენ. ქალაქის გვირაბებში, ქუჩებისა და შენობების ქვეშ, საავტომობილო გზები და მეტროს ხაზებია გაყვანილი. მდინარეების ქვეშ ან მთებში გაყვანილ გვირაბებში რკინიგზის ხაზები გადის. ლა-მანშის სრუტის ქვეშ, დიდ სიღრმეზე გაყვანილი გვირაბი ინგლისს დანარჩენ ევროპასთან აერთებს. დიდ ქალაქებში ადამიანები ტრანსპორტით გადატვირთულ ქუჩებში გვირაბებით გადადიან. გვირაბები აწვდის ქალაქს სუფთა წყალს და გააქვს ჩამდინარე წყლები და კანალიზაცია. ვიწრო გვირაბებში ტელეფონებისა და სხვა კაბელებს ალაგებენ. მიწისქვეშა მაღაროები ქვანახშირისა და მინერალების საბადოებში გათხრილი გვირაბებისაგან შედგება. მაღაროები მსოფლიოში ყველაზე ღრმა გვირაბებია. 

მსოფლიოში ყველაზე გრძელი გვირაბი, რომლის გირძე 169 კმ-ია, აშშ-ში გაიყვანეს 1944 წელს. იგი წყლით ამარაგებს ქალაქ ნიუ-იორკს

## ლიტერატურა
კატეგორია:სტრუქტურა
ძირს სიმინდის რესპუბლიკა

**„ძირს სიმინდის რესპუბლიკა“** — აკა მორჩილაძის რომანი. გამოქვეყნდა 2003 წელს. 

## შინაარსი და სტრუქტურა 
წიგნი გაზეთების ამონარიდების კრებულია, რომელიც მოგვითხრობს ლონდონში დასახლებული ქართველი ლტოლვილების შესახებ. ქართველები ლონდონშიც ჩვეულ „პლეხანოვურ“ ცხოვრებას განაგრძობენ. 

კატეგორია:აკა მორჩილაძის ნაწარმოებები
კატეგორია:ქართული რომანები
ანდორა 1992 წლის ზაფხულის ოლიმპიურ თამაშებზე

**ანდორამ** ზაფხულის ოლიმპიურ თამაშებზე მეხუთედ 1992 წელს, ესპანეთის ქალაქ ბარსელონაში იასპარეზა. ამ თამაშებზე ანდორა წარმოდგენილი იყო 8 სპორტსმენით, სპორტის 5 სახეობაში, მაგრამ მიუხედავად ამისა მან ვერცერთი მედლის მოპოვება ვერ შეძლო.

## რესურსები ინტერნეტში
*ოფიციალური ოლიმპიური ანგარიშები 
*სპორტული ბმულები 

კატეგორია:ქვეყნები 1992 წლის ზაფხულის ოლიმპიურ თამაშებზე
კატეგორია:ანდორა ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
ჩირაღდანი

thumb|ჩირაღდანი
**ჩირაღდანი** — სანათებლის საშუალება, რომელსაც შეუძლია ძლიერად გაანათოს გარეთ ან შიგნით, ნებისმიერ ამინდში. როგორც ჩვეულებრივ ის არის გაკეთებული ხისგან, მისი თავი კი რაიმე აალებადი ნივთიერებისგან (ეს შეიძლება იყოს ისევ ხე).  

ჩირაღდანი ასევე გამოიყენება ოლიმპიური ცეცხლის დასანთებად, რომელიც ანთია ოლიმპიური თამაშების ბოლომდე. შუა საუკუნეებში ჩირაღდანები გამოიყენებოდა როგორც იარაღად.

## სქოლიო 
კატეგორია:ცეცხლი
კატეგორია:განათება
მამლუქი (აკა მორჩილაძის რომანი)

**„მამლუქი“** — ქართველი თანამედროვე ნოველისტის აკა მორჩილაძის რომანი. გამოიცა 2009 წელს. 

## შინაარსი 
არაფრით გამორჩეული ქართველი ბიჭისა და პატარა ქართულ ქალაქში შემთხვევით აღმოჩენილი ერთ-ერთი შუააზიური რესპუბლიკის ავტონომიური ოლქის, ქირბალის, უკანასკნელი ხანის ვაჟიშვილის ბედი ერთმანეთს უკავშირდება. მათ თვალწინ XX საუკუნის 90-იანი წლების საქართველოს ტრაგიკული ამბები ხდება.

## რესურსები ინტერნეტში
* მამლუქი

კატეგორია: აკა მორჩილაძის ნაწარმოებები
კატეგორია:2009 წლის რომანები
კატეგორია:ქართული რომანები
ბორანი

[thumb|300px|*ბურგუნდიის სიამაყე*, სამგზავრო და სატრანსპორტო ბორანი, რომელსაც ერთდროულად 600 მანქანის გატანა შეუძლია, მოძროაბს [ლა-მანშის სრუტეზე]]
**ბორანი** — თვითმავალი ან არათვითმავალი მოტივტივე სატრანსპორტო საშუალება მდინარის, სრუტის, ტბის ერთი ნაპირიდან მეორეზე ხალხის გადასაყვანად და ტვირთის გადასაზიდად. არათვითმავალი ბორანი 100 მეტრამდე სიგანის არასანაოსნო მდინარეზე მოძრაობს ნაპირებს შორის გაბმული ბაგირის, ხოლო დიდ სანაოსნო მდინარეებზე — ფსკერზე გადებული კაბელის საშუალებით. არათვითმავალი ბორანი საბუქსირო გემებით და ნიჩბებითაც დაჰყავთ. ბორნის სატვირთო ბაქანი დამაგრებულია მოტივტივე საყრდენებზე (ნავები, პონტონები, ბარჟები). ბორნებს უწოდებენ აგრეთვე სპეციალურად აგებულ ან გადაკეთებულ გემებს, რომლებსაც იყენებენ ფართო სრუტეებსა და ტბებზე, მაგ: კასპიის ზღვაზე,ბალტიის ზღვაზე და ა. შ. მიმოდის დიზელ-ელექტრომავალი, რომელსაც გადააქვს რკინიგზის მატარებლის მთელი შემადგენლობა, სამშენებლო და სხვადასხვა მძიმე წონის მასალები. მსგავსი ბორანი მოძრაობს ქერჩის სრუტეზე. საქართველოში ბორნებს იყენებენ მტკვარზე, რიონზე, ალაზანზე, სუფსაზე.

## ლიტერატურა 
კატეგორია:ბორნები
კატეგორია:გემების ტიპები
პასტასის პროვინცია

**პასტასა** () – პროვინცია ეკვადორში, მდებარეობს ქვეყნის აღმოსავლეთ ნაწილში. ფართობი 29 325  კმ². მოსახლეობა – 84 329 კაცი. დედაქალაქი – პუიო. პროვინცია დაყოფილია 4 კანტონად. 

## იხილეთ აგრეთვე 
* ეკვადორის პროვინციები

## რესურსები ინტერნეტში 
* პასტასის პროვინცია

კატეგორია:ეკვადორის პროვინციები
ბრიგანტინა

thumb|*ბრიგანტინა Exy Johnson*
**ბრიგანტინა** () — ორანძიანი აფრიანი გემი, რომელსაც წინა ანძაზე (ფოკა-ანძა) პირდაპირი აფრები აქვს, მეორე ანძაზე (გროტ-ანძა) კი — ირიბი. XVI—XVIII საუკუნეებში ბრიგანტინას უწოდებდნენ მეკობრეთა მსუბუქ სწრაფმავალ გემს. XVIII საუკუნეში ბრიგანტინა სამხედრო ფლოტში ძირითადად სადაზვერვო ხომალდის დანიშნულებას ასრულებდა.

## იხილეთ აგრეთვე
* ბრიგი

## ლიტერატურა 
* ქართული საბჭოთა ენციკლოპედია, ტ. 2, გვ. 521, თბ., 1977

კატეგორია:გემების ტიპები